S'ha d'estar en possessió del títol de batxiller, de tècnic o un altre d'equivalent o superior.
Si es tracta d'un títol obtingut a l'estranger, cal tenir l'homologació corresponent de l'òrgan competent.
Els requisits s'han de complir el darrer dia del termini de presentació de les sol·licituds i s'han de continuar complint fins a la presa de possessió com a funcionaris.
El requisit de tenir el permís de conduir vehicles de la classe B en vigor, o permisos equivalents, s'ha de complir dins el termini de presentació de documentació acreditativa dels requisits que es farà públic amb la relació de persones convocades a la realització de la fase de formació.
Del 04 de novembre al 29 de novembre de 2019, ambdós inclosos.
Podeu fer-ho de forma telemàtica o presencial.
La sol·licitud telemàtica s'ha de tramitar a través de la plataforma Tràmits Gencat, mitjançant el formulari habilitat a l'efecte i seguint les instruccions que proporciona la mateixa aplicació.
Heu d'anar a Tràmits Gencat per descarregar el formulari "presencial de sol·licitud de participació a la convocatòria d'accés a mosso/a", i seguint les instruccions que proporciona el mateix formulari.
Si un cop presentada la sol·licitud de participació (ja sigui de forma telemàtica o presencial) us adoneu que hi ha alguna errada o hi falten dades, no heu de fer una nova sol·licitud de participació sinó que heu de comunicar les noves dades mitjançant la presentació del full de presentació de documentació o sol·licitud d'esmenes en un registre oficial.
Si es tracta de dades que consten al DNI (nom, cognoms, data naixement, municipi de naixement o província) i no us heu oposat a la consulta no és necessari que feu cap esmena ja que d'ofici s'esmenaran les dades.
En el cas de les preguntes sobre títol màxim, nivell de coneixements de llengua catalana, permís de conduir vehicles o treball actual són dades estadístiques i la seva resposta no determina l'admissió o exclusió del procés selectiu.
Sol·licitud de participació i pagament de la taxa telemàtica:
Sol·licitud de participació presencial:
Si la sol·licitud de participació es presenta de forma telemàtica, el pagament es pot realitzar en línia amb targeta bancària o bé amb carta de pagament.
Si la sol·licitud de participació es presenta de forma presencial, el pagament s'abonarà a través dels caixers automàtics de qualsevol oficina de l'entitat col·laboradora Caixabank, SA., escanejant el codi de barres que consta a la sol·licitud de participació o introduïnt el codi 0698497.
El pagament de la taxa s'ha de fer dins el termini de presentació de sol·licituds de participació, del 04 de novembre al 29 de novembre de 2019, ambdós inclosos.
Les persones participants que, dins el termini de presentació de sol·licituds de participació, estiguin inscrites com a desocupades i no percebin prestació econòmica per aquest concepte.
Les persones participants que siguin membres de famílies monoparentals o nombroses, tant de la categoria general com de l'especial.
No, no s'ha d'aportar cap documentació si la persona participant no s'oposa a que l'òrgan convocant realitzi les consultes de les dades del document d'identificació (DNI o NIE), de les dades del Registre Central de Penats i dels documents que permeten, si s'escau, l'exempció o bonificació de la taxa d'inscripció.
Si la persona participant s'oposa a que l'òrgan convocant realitzi les consultes abans esmentades hauran de presentar, a qualsevol dels registres del Departament d'Interior, de la Direcció General de la Policia, dels serveis territorials del Departament d'Interior, o a qualsevol dels llocs que estableix la normativa vigent, i dins el termini de presentació de sol·licituds, fotocòpia compulsada del document d'identificació (DNI o NIE) i, en el cas d'haver sol·licitat l'exempció o bonificació de la taxa d'inscripció, la documentació que acrediti les condicions per poder gaudir-ne.
I quan el tribunal qualificador ho requereixi, hauran de presentar el certificat d'antecedents penals del Registre Central de Penats.
Amb la sol·licitud de participació no s'ha d'adjuntar la documentació acreditativa de la titulació acadèmica ni del nivell de coneixements de llengua catalana, el tribunal informarà en quin moment s'ha d'acreditar.
Es disposarà de 10 dies hàbils, a partir de l'endemà de la publicació de la llista provisional de persones admeses i excloses, per esmenar els defectes i presentar la documentació requerida a qualsevol dels registres del Departament d'Interior, de la Direcció General de la Policia i dels serveis territorials del Departament d'Interior o a qualsevol dels llocs que estableix la normativa vigent.
S'ha de comprovar de nou que s'hi consta com persona admesa.
També s'informarà del dia, del lloc i l'hora de realització de la primera prova.
Als registres del Departament d'Interior, de la Direcció General de la Policial, dels serveis territorials del Departament d'Interior i al web de Mossos.
La convocatòria consta de tres fases:
L'oposició consisteix en la realització de proves selectives, obligatòries i eliminatòries.
Primera prova: coneixements i aptitudinal
La puntuació d'aquesta subprova és de 0 a 10 punts.
Per ser considerat apte en aquesta subprova s'ha d'obtenir una puntuació mínima de 4 punts.
Per preparar la subprova de coneixements hi ha una guia d'estudi editada que es pot adquirir a les llibreries de la Generalitat.
La puntuació d'aquesta subprova es de 0 a 10 punts.
Per ser considerat apte en aquesta subprova s'ha d'obtenir una puntuació mínima de 5 punts.
La puntuació d'aquesta prova és de 0 a 10 punts.
Per superar-la la persona participant ha d'obtenir una puntuació mínima de 5 punts.
Tercera prova: adequació psicoprofessional
Consisteix en la realització de tests psicotècnics i d'una entrevista orientats a avaluar l'adequació de les característiques de la persona participants en relació amb les funcions a desenvolupar.
Quarta prova: coneixements de llengua catalana.
S'ha d'estar en possessió del nivell de suficiència de català (C1), equivalent o superior.
Per acreditar l'exempció de la realització de la prova de coneixements de llengua catalana les persones participants poden consultar les equivalències (a la dreta d'aquest apartat)
Les persones que no estiguin en possessió del nivell de suficiència de català (C1) hauran de realitzar la prova de coneixements de llengua catalana.
Per superar-la s'ha d'obtenir la qualificació d'apte.
Comprovació de les causes d'exclusió per manca d'aptitud psicofísica.
Consisteix en la realització de les proves mèdiques necessàries per comprovar que les persones participants tenen l'aptitud psicofísica necessària per al desenvolupament de la tasca policial i no estan incloses en cap de les causes d'exclusió indicades a l'annex 3 de les bases.
Consisteix en la superació d'un curs selectiu de formació bàsica per a policies d'una durada no superior a 1350 hores.
Durant la fase de formació les persones participants seran nomenades aspirants alumnes i tindran la consideració de funcionaris en pràctiques percebran les retribucions bàsiques corresponents al grup C, subgrup C1 i estaran en situació d'alta en el règim general de la Seguretat Social.
Consisteix en la realització d'unes pràctiques de caràcter selectiu i obligatori, d'un mínim de 12 mesos de durada, dividides en períodes avaluables de 3 mesos, que tenen també caràcter selectiu.
Es realitzen prestant servei efectiu en un lloc de treball determinat per la Direcció General de la Policia.
Durant la fase de pràctiques les persones participants seran nomenades aspirants en pràctiques i tindran la consideració de funcionaris en pràctiques, percebran les retribucions bàsiques corresponents al grup C, subgrup C1, el complement de destinació corresponent als llocs de treball dels funcionaris de la categoria de mosso/a i el complement específic que consta per als mossos en pràctiques a les taules retributives vigents, i estaran en situació d'alta en el règim general de la Seguretat Social.
Tota la informació de la convocatòria es pot obtenir a la web de Mossos